**Neformaliojo vaikų švietimo vykdymas nuo 2020-11-09 iki 2020-11-27**

Neformalusis vaikų švietimas vykdomas nuotoliniu būdu arba stabdomas, išskyrus programas, kurias vykdant užtikrinamos valstybės lygio ekstremaliosios situacijos operacijų vadovo nustatytos asmenų srautų valdymo, saugaus atstumo laikymosi ir kitos būtinos visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygos ir kurios:

* + organizuojamos atvirose erdvėse (lauke) tik tos pačios klasės vaikams;
	+ vykdomos mokytojo, dirbančio tik su viena, ne didesne kaip 5 tos pačios klasės mokinių grupe, patalpose užtikrinant 10 m2 plotą vienam besimokančiajam;
	+ jeigu neformaliojo švietimo veiklą lanko daugiau nei 5 tos pačios klasės mokiniai, mokytojas suskirsto grupes po 5 mokinius ir slenkančiu grafiku veda jiems užsiėmimus (pvz. vieną savaitę pirma mokinių grupė, kitą savaitę antra mokinių grupė);
	+ kitais atvejais užsiėmimai vykdomi nuotoliniu būdu arba laikinai stabdomi. Mokytojas apie tai praneša mokyklos administracijai ir mokiniams;
	+ dainavimo, sporto būreliai vykdomi tik nuotoliniu būdu arba jų veikla stabdoma.

**Konsultacijų, skirtų mokymosi sunkumų patiriantiems mokiniams,**

**užsiėmimų ir modulių programų vykdymas nuo 2020-11-09 iki 2020-11-27**

* + Konsultacijų, skirtų mokymosi sunkumų patiriantiems mokiniams, užsiėmimai ir modulių programos vyksta nuotoliniu būdu ir tvarkaraščiuose nustatytu laiku. Mokytojai Teams platformoje į savo konsultuojamų klasių ir modulių grupes išsiunčia prisijungimo nuorodą ir laukia prisijungiant mokinių.
	+ Klasėse, kur vykdomas ugdymas kontaktiniu būdu, konsultacijos ir modulių programos vykdomos tik su viena, ne didesne kaip 5 tos pačios klasės mokinių grupe, patalpose užtikrinant 10 m2 plotą vienam besimokančiajam.